Ogres novada pašvaldības saistošo noteikumu Nr.10/2025 “Grozījums Ogres novada domes 2023. gada 30. marta saistošajos noteikumos Nr.5/2023 “Ogres novada teritorijas kopšanas un būvju uzturēšanas saistošie noteikumi””

paskaidrojuma raksts

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums
 | Noteikumu mērķis ir nodrošināt sanitāro tīrību, teritorijas sakoptību, aizsardzību un pilsētvides saglabāšanu Ogres novada pašvaldības administratīvajā teritorijā.Grozījums noteikumos tiek veikts, lai precizētu un pilnveidotu esošo regulējumu par teritorijas kopšanas un būvju uzturēšanas prasībām Ogres novada administratīvā teritorijā. Nepieciešams nodrošināt skaidrību un tiesisko noteiktību attiecībā uz fizisko un juridisko personu pienākumiem teritorijas kopšanā un būvju uzturēšanā gadījumos, kad nekustamajā īpašumā esoša būve tiek atzīta par vidi degradējošu.Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 158.2. apakšpunkts noteic, ka būve ir jāsakārto, ja būves fasādes un citu ārējo konstrukciju tehniskais stāvoklis vai ārējais izskats neatbilst pilsētvides ainavas vai ainaviski vērtīgās teritorijas prasībām (būve ir vidi degradējoša vai bojā ainavu), kuras ir noteiktas pašvaldības saistošajos noteikumos par namu un to teritoriju un būvju uzturēšanu.Grozījums papildina noteikumus ar 16.1 punktu, kas nosaka papildu prasības attiecībā uz būves un teritorijas sakārtošanu gadījumos, ja Būvvalde atzinusi nekustamajā īpašumā esošo būvi par vidi degradējošu.Grozījuma uzdevums ir novērst situācijas, kad nekustamajos īpašumos, kas netiek uzturēti atbilstoši noteikumos izvirzītajām prasībām, tiek izvietota reklāma un reklāmas objekti, kā rezultātā tiek pievērsta papildu sabiedrības uzmanība nesakārtotam un neestētiskam nekustamajam īpašumam, tādējādi degradējot vides kopējo uztveri un tēlu. Grozījums veicinās vidi degradējošu būvju ātrāku sakārtošanu. |
| 1. Fiskālā ietekme uz pašvaldības budžetu
 | Saistošo noteikumu pieņemšana neietekmē 2025. gada budžetā plānoto ieņēmumu daļu.Saistošo noteikumu īstenošanā nav plānota pašvaldības budžeta ieņēmumu daļas palielināšanās, jo saistošo noteikumu mērķis ir novērst situācijas, kad Nekustamajiem īpašumiem, kas netiek uzturēti atbilstoši noteikumos izvirzītajām prasībām, tiek pievērsta papildus sabiedrības uzmanība izvietoto reklāmu un reklāmas objektu dēļ.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sabiedrības mērķgrupas, uz kurām attiecināms Saistošo noteikumu tiesiskais regulējums, ir fiziskas un juridiskas personas, kuru tiesiskā valdījumā atrodas nekustamais īpašums Ogres novada administratīvajā teritorijā, kas netiek uzturēts noteikumos noteiktajā kārtībā.Saistošo noteikumu tiesiskais regulējums labvēlīgi ietekmēs iedzīvotāju paradumus uzturēt nekustamos īpašumus atbilstoši noteikumu prasībām, tādējādi sekmējot sakoptāku vidi Ogres novadā.Noteikumu tiesiskais regulējums neradīs jaunas tiesības, bet nodrošinās taisnīgu un tiesisku noteikumu ievērošanu.Ietekme uz uzņēmējdarbības vidi - nav paredzēta. |
| 1. Ietekme uz administratīvajām procedūrām un to izmaksām
 | Noteikumu izpildi kontrolē pašvaldības amatpersonas, atbilstoši kompetencei, Ogres novada pašvaldības policijas amatpersonas un Ogres novada pašvaldības būvvaldes amatpersonas.Jautājumos par noteikumu piemērošanu iedzīvotāji var vērsties Ogres novada pašvaldībā. |
| 1. Ietekme uz pašvaldības funkcijām un cilvēkresursiem
 | Saistošo noteikumu grozījums izstrādāts, pamatojoties uz Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 158.2. apakšpunktu. Saistošo noteikumu grozījuma izpildes nodrošināšanai nav nepieciešams veidot jaunas Pašvaldības institūcijas, darba vietas vai paplašināt esošo institūciju kompetenci.  |
| 1. Informācija par izpildes nodrošināšanu
 | Saistošo noteikumu izpildi nodrošina Ogres novada pašvaldības Centrālā administrācija. Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerēto mērķu sasniegšanas nodrošināšanai un paredz tikai to, kas ir vajadzīgs minēto mērķu sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstāka juridiska spēka normatīviem aktiem.Noteikumi sekmēs Ogres novada administratīvās teritorijas sakoptību un pilsētvides saglabāšanu, piemērojot samērīgus noteikumus minētā mērķa sasniegšanai. Noteikumi izdoti atbilstoši Pašvaldību likumā noteiktajam pilnvarojumam pašvaldības domei izdot saistošos noteikumus par teritoriju un būvju uzturēšanu. |
| 1. Izstrādes gaitā veiktās konsultācijas ar privātpersonām un institūcijām
 | Ar Ogres novada pašvaldības Reģionālās attīstības jautājumu komitejas 2025. gada 14. februāra lēmumu Nr. 4 “Par saistošo noteikumu “Grozījums Ogres novada domes 2023. gada 30. marta saistošajos noteikumos Nr. 5/2023 “Ogres novada teritorijas kopšanas un būvju uzturēšanas saistošie noteikumi”” projekta publicēšanu sabiedrības viedokļa noskaidrošanai” 2025. gada 14. februārī saistošo noteikumu projekts un paskaidrojuma raksts publicēts pašvaldības oficiālajā tīmekļvietnē [www.ogresnovads.lv](http://www.ogresnovads.lv) sabiedrības viedokļa noskaidrošanai. Termiņš viedokļa un priekšlikumu iesniegšanai noteikts līdz 2025. gada 3. martam. Noteiktajā termiņā viedokļi un priekšlikumi Ogres novada pašvaldībā netika iesniegti. |

Domes priekšsēdētājs E. Helmanis